I përndjekuri i dashurisë

I përndjekuri i dashurisë https://www.shtepiaelibrit.com/store/en/poetry/3151-i-perndjekuri-i-dashurise-dritero-agolli-9789928418906.html Gjinia: Poezi. Autori: Dritëro Agolli. Shtëpia botuese: Dritëro. Viti i botimit 2013.
Fqet e librit 96. ISBN 9789928418906

"I përndjekuri i dashurisë" https://www.oranews.tv/i-perndjekuri-i-dashurise-libri-me-i-fundit-nga-dritero-agolli/ është një përmbledhje e poezive më të bukura të dashurisë, të shkruara që nga viti 1960 e në vijim nga shkrimtari Dritëro Agolli. Ky libër erdhi jo vetëm si mungesë e një përmbledhje të tillë, por si një dëshmi se poeti i madh Dritëro Agolli ka shkruar më shumë poezi dashuri se cilido tjetër poet bashkëkohor shqiptar.

Libri u botua si një dhuratë e fëmijëve dhe bashkëshortes për 82 vjetorin e lindjes së shkrimtarit, 82 vite të kaluara mes poezisë, prozës, gazetarisë e mbi të gjitha mes dashurisë së pamasë të familjes dhe të të gjithë lexuesve të tij besnikë.

Në poezitë e dashurisë https://letersishqip.com/dritero-agolli/krijime-letrare/i-perndjekuri-i-dashurise/ së Dritëro Agolli gjen të ndërthurura: përmasat e emocionit; dashurinë e pafat që përjeton drama dhimbjesh; zbërthimin e gjendjes shpirtërore; përplasje emocionesh në momente të kundërta; gjuhën e ironisë në përshkrimin emocionues të dashurisë e mbi të gjitha, ndërthurjen e dhembshurisë dhe himnizimit të figurës së femrës, si qenia më hyjnore në këtë botë.

Janë mbi 50 vjet poezi dashurie, të cilat tregojnë dhimbjen, gëzimin, emocionin e shkrimtarit Dritëro Agolli. Të gjitha këto të përmbledhura, si asnjëherë më parë në një botim të vetëm, ku cilido e gjen veten mes rreshtave të poezive.

 Shih edhe  
 Dritëro Agolli

 Referime 

Kategoria:Libra
Kategoria:Dritëro Agolli
Kategoria:Letërsi shqipe
Kategoria:Libra shqip
Kategoria:Libra të botuar në 2013